Ford BlueCruise er et førerassistancesystem i kategorien ‘selvkørende teknologi’. Ford BlueCruise er et såkaldt L2+ system, hvilket betyder, at det er muligt for føreren at tage fødderne af pedalerne og hænderne af rattet, mens opmærksomheden stadig holdes rettet mod vejen. Ford BlueCruise kan aktiveres i de såkaldte Blue Zones, som er BlueCruise godkendte dele af vejnettet.
Selvom man kan fjerne hænderne fra rattet, skal føreren hele tiden have øjnene rettet mod vejen og være forberedt på at genoptage kontrol over bilen. Ford BlueCruise er således ikke et system, der kan erstatte førerens fulde opmærksomhed og ansvar. Systemet er udelukkende udviklet til at hjælpe føreren med at betjene bilen.
Ford BlueCruise vil være tilgængelig som en gratis opdatering til Mustang Mach-E modeller med Teknologipakke eller i Mustang Mach-E modeller bygget efter 03/11-2022.